Bya Elisa Nicholas Ssekitende
Olukiiko olukulembera ekibuga Masaka olwabadde lusoose Omwaka guno 2022, lwayiise akawungeezi k’eggulo oluvannyuma lw’abakiise abaakulembeddwaamu Mmeeya Florence Namayanja okwekandagga nebalufuluma nga bawakanya eky’abawagizi b’ekibiina kya NUP abaakwaatibwa nebasibibwa nga n’okutuuka kati tebasimbibwanga mu ma kkooti kuwozesebwa kko n’abalala bebagamba nti baabuzibwaawo nga tebamanyiiko mayitire gaabwe.
Olukiiko luno olwabadde Lutuuziddwa ku woteeri ya Vienna mu kibuga Masaka, lwagudde butaka oluvannyuma lwa kkansala Alice Nnannungi okuleeta ekiteeso ku bantu abaakwaatibwa obutafiibwako, bonna nga bakulembeddwamu Mayor Namayanja nebakiwagira nebafuluma olukiiko.
Amyuka omubaka wa Ggavumenti mu kibuga Masaka Ahmed Kateregga Musaazi ategeezezza nti kino ekikoreddwa ba Kkansala b’e Masaka Kikyamu nga Kyakuzza Enteekateeka z’okukolera Banna Masaka e Mabega n’okugotaanya Kaweefube w’okuzimba Ekibuga Ekipya.
Amyuka omukubiriza w’olukiiko lwa Masaka Nnannyunja Irene Zefania ategeezezza ng’olukiiko bwelubadde teruyinza kugenda mu Maaso ng’abakiise abasinga obungi bafulumye.
nso_Latn lug_Latn lug_Latn lug_Latn lug_Latn